
PARLAMENTUL ROMÂNIEI

CAMERA DEPUTAŢILOR

	Comisia pentru buget, 
      finanțe și bănci 
	                            Bucureşti, 18.09.2014 
                            Nr. 4c-2/399
                            PL-x 321/2014


AVIZ

asupra propunerii legislative pentru modificarea art.11 din Legea nr.220/2008 pentru stabilirea sistemului de promovare a producerii energiei din surse regenerabile de energie
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere şi avizare, cu propunerea legislativă pentru modificarea art.11 din Legea nr.220/2008 pentru stabilirea sistemului de promovare a producerii energiei din surse regenerabile de energie. 
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din 10 iunie 2014.

Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 19 septembrie 2014.

Membrii Comisiei au examinat propunerea legislativă supusă avizării, expunerea de motive, punctul de vedere negativ al Guvernului precum şi avizul favorabil al Consiliului Legislativ.

În urma dezbaterilor, Comisia pentru buget, finanțe și bănci, a hotărât, cu majoritate de voturi, avizarea negativă a propunerii legislative
În raport cu obiectul şi conţinutul reglementării,  propunerea legislativă  face parte din categoria legilor ordinare. 
                    PREŞEDINTE
                   SECRETAR   

                    Viorel ȘTEFAN                                                    Mihai-Aurel DONŢU
Consilier parlamentar

Daniel Maracineanu
                                                                                                                                                                         ANEXA


Amendamente Pl-x nr. 641/2013

Propunere legislativă pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copiii preşcolari din grădiniţele de stat şi private cu program normal de 4 ore

	Nr. crt.
	Text din propunerea legislativă
	Propunere de modificare
	Motivaţie

	1. 
	1. La articolul 1, după alineatul (22), se introduce un nou alineat, alin. (23) cu următorul cuprins:
alin. (23) Produsele vor fi prezentate, ambalat, cu respectarea condiţiilor igienico-sanitare şi respectând cerinţele prevăzute în art. 9, Anexa nr. 1, din Hotărârea Guvernului nr. 106/2002 privind etichetarea alimentelor, cu modificările şi completările ulterioare.
	Punctul 1. din propunerea legislativă se abrogă, dându-se puntelor o nouă numerotare.

Autor:deputat  Mircea-Titus DOBRE
	Propunerea făcută în cadrul punctului 1. se suprapune cu alineantul anterior (22) şi nu îl completează.
Se doreste cresterea gradului de diversificare de la 33 la 50% pentru a asigura copiilor din scoli si gradinite o repartizare echilibrata intre diferitele tipuri de produse lactate.

De asemenea se propune introducerea categoriei branza pentru a se pune in  acord legislatia nationala cu cea comunitara,aceasta categorie fiind  cuprinsa in  Regulamentul (CE) nr. 657/2008 al Comisiei din 10 iulie 2008 de stabilire a normelor de aplicare a Regulamentului (CE) nr. 1.234/2007 al Consiliului în ceea ce priveşte acordarea de ajutoare comunitare pentru furnizarea laptelui şi a anumitor produse lactate elevilor din instituţiile şcolare, cu modificările şi completările ulterioare. Ajutorul comunitar pentru categoria branzeturi este de 0,5445 euro/kg fata de lapte, pentru care este de 0,1815 euro/kg.

Totadata mentionam faptul ca modificarile mai sus propuse nu au impact bugetar asupra bugetului de stat,contravaloarea pachetului lapte corn fiind fixa ,de 1,17 lei/elev sau prescolar,indiferent de produsele oferite in cadrul acestuia,conform HG 714/2008.

 Mai mult, diversificarea produselor lactate prin adaugarea produsului branza are un impact pozitiv in ceea ce priveste fondurile atrase de la Uniunea Europeana de catre APIA,conform formularului anexat la acest amendament. 


	2. 
	--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------
	1. Alineatul (4) al articolului 1 se modifică şi va avea următorul cuprins:

“(4) Diversificarea programului cu produse derivate din produsul de bază lapte nu va depăşi limita maximă de 50%. Produsele lactate derivate sunt următoarele: iaurt simplu, lapte bătut, sana sau chefir, brânză care îndeplinesc cerinţele specificate în art. 3 din Regulamentul (CE) nr. 657/2008 al Comisiei din 10 iulie 2008 de stabilire a normelor de aplicare a Regulamentului (CE) nr. 1.234/2007 al Consiliului în ceea ce priveşte acordarea de ajutoare comunitare pentru furnizarea laptelui şi a anumitor produse lactate elevilor din instituţiile şcolare, cu modificările şi completările ulterioare, precum şi pe cele prevăzute în Regulamentul (CE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare, cu modificările ulterioare.“
Autor:deputat  Mircea-Titus DOBRE
	

	3. 
	2. La articolul 4, după alineatul (1), se introduce un nou alineat, alin. (11) cu următorul cuprins:
alin. (11) In cazul produselor lactate, frecvenţa livrărilor, precum şi spaţiile din şcoli destinate depozitării produselor după livrare, vor fi stabilite de către autoritatea contractantă pentru fiecare tip de produs în parte, în funcţie de termenul de valabilitate şi de condiţiile specifice de transport şi de depozitare ale produsului respectiv.
	2. La articolul 4 după alineatul (1), se introduce un nou alineat, alin. (11) cu următorul cuprins:
“Alin. (11) Termenele de livrare, precum şi spaţiile destinate depozitării produselor lactate, vor fi stabilite de către unitatea de învăţământ pentru fiecare tip de produs în parte, cu respectarea termenului de valabilitate, condiţiilor specifice de transport şi depozitare ale produselor alimentare.”
Autor:deputat  Mircea-Titus DOBRE
	

	4. 
	3. La articolul 5 se introduce un nou alineat, alin. (1) cu următorul cuprins: alin. (1) Pentru asigurarea condiţiilor igienico-sanitare, ambalajele produselor lactate si laptele, vor fi în mod obligatoriu însoţite de accesorii sigilate care să permită consumul acestor produse în condiţii optime de igienă.
	2. La articolul 5 se introduce un nou alineat, alin. (2) cu următorul cuprins:
“(2) Pentru asigurarea condiţiilor igienico-sanitare, ambalajele produselor lactate si de panificaţie, vor fi ambalate în dispozitive sigilate care să permită elevilor consumul acestora în condiţii optime de igienă.”
Autor:deputat  Mircea-Titus DOBRE

